钦定古今图书集成/明伦汇编/闺媛典/第138卷 > 赵善来妻汪氏〈孙氏附〉
## 钦定古今图书集成/明伦汇编/闺媛典/第138卷 > 赵善来妻汪氏〈孙氏附〉

按《泾县志》：“汪氏，名璀，官生赵善来妻。来谒选都门，没
于邸舍。氏年十九，闻讣大恸，绝而复苏。会侧室孙氏
生子灴，氏抚如己出，延师训之，慈严相济。象勺之年，
即补荫入雍，儒雅有国士风。天性甚孝，能事母。氏治
家严急，孙氏事之，婉曲承顺，为古人所难。氏能御外
侮，葬祖保孤避贼，常置匕首于衽，以戒不虞。”